ชื่อไฟล์: โสกเหลือง

ประเภทการประกวด: พืชและเห็ดรา

ชื่อภาพ: โสกเหลือง

ชื่อผู้ถ่าย: นายเฉลิม อัชชมานะ

สถานที่ถ่าย: เขตรักษาพันธุ์สัตว์ป่าฮาลา-บาลา จ.นราธิวาส

คำอธิบายรายละเอียดภาพ: เขตรักษาพันธุ์สัตว์ป่าฮาลา-บาลา ณ ที่แห่งนี้คืออาณาจักรปลายสุดของสรรพสัตว์และพืชพรรณ อันน่าพิศวงของประเทศไทย หลายชนิดหายาก หลายชนิดใกล้สูญพันธุ์ และอีกหลายชนิดยังไม่เคยมีผู้ใดรู้จักมาก่อน

มีต้นไม้ใหญ่อยู่ต้นหนึ่ง คือต้นโสกเหลืองหรือศรียะลา *(Saraca thaipingensis)* ออกดอกสีเหลืองสด เป็นช่อใหญ่ออกอยู่ตามลำต้น ช่อดอกกว้าง 15-40 ซม. ใบประดับร่วงง่าย กลีบเลี้ยง 4 กลีบ ไม่มีกลีบดอก ดอกบานไม่พร้อมกัน ดอกบานเต็มที่กว้าง 1-1.5 ซม. ออกดอกประมาณเดือนกุมภาพันธ์ถึงเดือนมีนาคม กระจายพันธุ์ในพม่าตอนใต้ คาบสมุทรมลายูและชวา ทางใต้ของประเทศไทยแถบจังหวัดภูเก็ต ตรัง ยะลา และนราธิวาส ขึ้นตามริมลำธารในป่าดิบชื้น

รายละเอียดเกี่ยวกับกล้อง: กล้อง Canon EOS50D เลนส์ EF20-35 mm f/2.8 L สปีดชัตเตอร์ 1/30 วินาที รูรับแสง f/8 ค่าความไวแสง ISO100